A Bizottság 97/29/EK irányelve

(1997. június 11.)

a gépjárművek és pótkocsijaik fényvisszaverőiről szóló 76/757/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/79/EK európai parlamenti és tanácsi irányelvvel [1] módosított, a gépjárművek és pótkocsijaik típusjóváhagyásáról szóló, 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,

tekintettel a legutóbb Ausztria, Finnország és Svédország Csatlakozási Okmányával módosított, a gépjárművek és pótkocsijaik fényvisszaverőire vonatkozó tagállami jogszabályok közelítéséről szóló, 1976. július 27-i 76/757/EGK tanácsi irányelvre [3] és különösen annak 10. cikkére,

mivel a 76/757/EGK irányelv a 70/156/EGK irányelvvel létrehozott EK-típusjóváhagyási eljárás külön irányelveinek egyike; mivel következésképpen a járműrendszerekre, alkatrészekre és önálló műszaki egységekre vonatkozó 70/156/EGK irányelvben megállapított rendelkezéseket ezen irányelvre alkalmazni kell;

mivel különösen a 70/156/EGK irányelv 3. cikkének (4) bekezdése és 4. cikkének (3) bekezdése megköveteli, hogy a típus-jóváhagyási eljárás elektronikus úton történő kezelhetősége érdekében valamennyi külön irányelv rendelkezzen csatolt adatközlő lappal, valamint az említett irányelv VI. melléklete szerinti csatolt típusbizonyítvánnyal; mivel a 76/757/EGK irányelvben előírt típusbizonyítványt ennek megfelelően módosítani kell;

mivel az eljárásokat egyszerűsíteni kell, hogy bizonyos külön irányelvek és az Egyesült Nemzetek Európai Gazdasági Bizottsága által elfogadott megfelelő előírások között, a 70/156/EGK irányelv 9. cikkének (2) bekezdésében megállapított egyenértékűség akkor is fennmaradjon, amennyiben az említett előírások módosításra kerülnek; mivel első lépésként a 76/757/EGK irányelv műszaki követelményei helyébe kereszthivatkozások alkalmazásával a 3. előírás követelményeinek kell lépniük;

mivel utalni kell a legutóbb a 97/28/EK bizottsági irányelvvel [4] módosított 76/756/EGK tanácsi irányelvre [5];

mivel az alkalmazott műszaki terminológiában ellentmondást fedeztek fel a 76/757/EGK irányelv angol nyelvű változata és a többi nyelvi változat között; mivel ezért kívánatos az angol nyelvi változat helyesbítése;

mivel az ezen irányelvben előírt intézkedések összhangban vannak a 70/156/EGK irányelvvel létrehozott, a műszaki fejlődéshez történő hozzáigazítással foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/757/EGK irányelv a következőképpen módosul:

1. (Csak az angol nyelvű változatot érinti.)

2. Az 1. cikk (1) bekezdésének helyébe a következő szöveg lép:

"1. A tagállamok megadják az EK-alkatrésztípus-jóváhagyást azon fényvisszaverő-típusokra, amelyek kielégítik a megfelelő mellékletekben megállapított kialakítási és vizsgálati követelményeket."

3. A 2. cikk első bekezdésének helyébe a következő szöveg lép: "A tagállamok az általuk az 1. cikk szerint jóváhagyott fényvisszaverők valamennyi típusához olyan EK-alkatrésztípus-jóváhagyási jelet állítanak ki a gyártó részére, amely megfelel az I. melléklet 3. függelékében feltüntetett mintának."

4. A 4. cikk helyébe a következő szöveg lép:

"4. cikk

A tagállamok illetékes hatóságai a 70/156/EGK irányelv 4. cikkének (6) bekezdésében meghatározott eljárás keretében tájékoztatják egymást minden, az ezen irányelv alapján általuk megadott, elutasított vagy visszavont jóváhagyásról."

5. A 9. cikk helyébe a következő szöveg lép:

"9. cikk

Ezen irányelv alkalmazásában "jármű": minden olyan gépjármű, amelyet közúti használatra szántak, karosszériával rendelkezik vagy karosszéria nélküli, legalább négy kereke van, legnagyobb szerkezeti sebessége meghaladja a 25 km/h értéket, valamint ezek pótkocsijai, kivéve a sínen futó járműveket, mezőgazdasági és erdészeti traktorokat és valamennyi mozgó gépet."

6. A mellékletek helyébe ezen irányelv melléklete lép.

2. cikk

(1) A tagállamok 1998. január 1-jétől, vagy ha a 3. cikkben említett szövegek kihirdetése 1997. július 1-je utáni időpontra tolódik, úgy e szövegek kihirdetésének tényleges időpontja után hat hónappal a fényvisszaverőkre való hivatkozással:

- nem tagadhatják meg az EK-típusjóváhagyás vagy a nemzeti típusjóváhagyás megadását valamely járműtípus vagy fényvisszaverő-típus vonatkozásában, illetve

- nem tilthatják meg a járművek nyilvántartásba vételét, értékesítését, vagy üzembe helyezését, illetve a fényvisszaverők értékesítését, vagy üzembe helyezését,

amennyiben e fényvisszaverők megfelelnek az ezen irányelvvel módosított 76/757/EGK irányelv követelményeinek, továbbá, ha a járművekre való felszerelésük módja összhangban van a 76/756/EGK irányelvben megállapított követelményekkel.

(2) A tagállamok 1998. október 1-jétől:

- nem adják meg az EK-típusjóváhagyást, valamint

- megtagadhatják a nemzeti típusjóváhagyás megadását

bármilyen járműtípus esetében a fényvisszaverőkre való hivatkozással, és a fényvisszaverők bármely típusára vonatkozóan, amennyiben az ezen irányelvvel módosított 76/757/EGK irányelv követelményei nem teljesülnek.

(3) 1999. október 1-jétől az ezen irányelvvel módosított, a fényvisszaverőkre, mint alkatrészekre vonatkozó 76/757/EGK irányelv követelményei irányadók a 70/156/EGK irányelv 7. cikkének (2) bekezdése alkalmazásában.

(4) A fenti 2. és 3. bekezdésben foglaltak ellenére, a tartalékalkatrészek vonatkozásában a tagállamok a 76/757/EGK irányelv korábbi változataival összhangban továbbra is megadják a fényvisszaverők EK-típusjóváhagyását és engedélyezik azok értékesítését vagy üzembe helyezését, feltéve hogy az ilyen fényvisszaverők

- már használatban lévő járművekre lesznek felszerelve, továbbá

- megfelelnek a járművek első nyilvántartásba vételekor hatályos irányelv követelményeinek.

3. cikk

Az Egyesült Nemzetek Európai Gazdasági Bizottsága (UN-ECE) által kiadott és a II. melléklet 2.1. pontjában említett 3. előírás megfelelő bekezdéseit és mellékleteit 1997. július 1-je előtt ki kell hirdetni az Európai Közösségek Hivatalos Lapjában.

4. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek 1998. január 1-jéig megfeleljenek. Ha azonban a 3. cikkben említett szövegek kihirdetése 1997. július 1-je utánra tolódik, úgy a tagállamoknak e szövegek kihirdetésének tényleges időpontját követő hat hónapon belül kell eleget tenniük e kötelezettségnek. Erről haladéktalanul tájékoztatják a Bizottságot.

A tagállamok 1998. január 1-jétől, vagy ha a 3. cikkben említett szövegek kihirdetése 1997. július 1-je utáni időpontra tolódik, úgy e szövegek kihirdetésének tényleges időpontja után hat hónappal, alkalmazzák e rendelkezéseket.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

5. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 1997. június 11-én.

a Bizottság részéről

Martin Bangemann

a Bizottság tagja

[1] HL L 18., 1997.1.21., 7. o.

[2] HL L 42., 1970.2.23., 1. o.

[3] HL L 262., 1976.9.27., 32. o.

[4] HL L 171., 1997.6.30., 1. o.

[5] HL L 262., 1976.9.27., 1. o.

--------------------------------------------------

MELLÉKLET

"

MELLÉKLETEK JEGYZÉKE

I. MELLÉKLET: | A típusjóváhagyásra vonatkozó igazgatási előírások |

1. függelék: | Adatközlő lap |

2. függelék: | Típusbizonyítvány |

3. függelék: | Minták az EK-alkatrésztípus-jóváhagyási jelre |

II. MELLÉKLET: | Hatály és műszaki követelmények |

I. MELLÉKLET

A TÍPUSJÓVÁHAGYÁSRA VONATKOZÓ IGAZGATÁSI ELŐÍRÁSOK

1. EK-ALKATRÉSZTÍPUS-JÓVÁHAGYÁS IRÁNTI KÉRELEM

1.1. A 70/156/EGK irányelv 3. cikkének (4) bekezdése szerinti EK-alkatrésztípus-jóváhagyási kérelmet valamely fényvisszaverő-típusra a gyártó nyújtja be.

1.2. A adatközlő lap mintája az 1. függelékben található.

1.3. A típus-jóváhagyási vizsgálatokat végző műszaki szolgálathoz a következőket kell benyújtani:

1.3.1. akár az I. A., akár a III. A. osztályba sorolt fényvisszaverők esetében:

1.3.1.1. a gyártó által meghatározott tíz (10) színminta;

1.3.1.2. szükség esetén két egyéb színű minta a jóváhagyásnak más színű fényvisszaverőkre történő egyidejű vagy utólagos kiterjesztése céljából;

1.3.2. a IV. A. osztályba sorolt fényvisszaverők esetében tíz (10) minta és szükség esetén a rögzítőelemek.

2. JELÖLÉSEK

2.1. Az EK-alkatrésztípus-jóváhagyásra benyújtott eszközökön az alábbiakat kell feltüntetni:

2.1.1. a gyártó kereskedelmi neve vagy védjegye;

2.1.2. a világító felület felső részén vízszintesen feltüntetett "TOP" felirat, ha egyértelműen meg kell határozni a gyártó által előírt elfordulási szöget vagy szögeket.

2.2. E jeleket az eszköz világító felületén vagy világító felületeinek egyikén tisztán olvashatóan és letörölhetetlen módon kell feltüntetni. A fényvisszaverő járműre szerelt állapotában a jelzések kívülről láthatóak.

2.3. Minden eszközön elegendő helyet kell biztosítani az alkatrésztípus-jóváhagyási jel feltüntetéséhez. E helyet meg kell jelölni az I. függelékben említett rajzokon.

3. AZ EK-ALKATRÉSZTÍPUS-JÓVÁHAGYÁS MEGADÁSA

3.1. A megfelelő követelmények kielégítése esetén a 70/156/EGK irányelv 4. cikkének (3) bekezdése, illetve adott esetben (4) bekezdése szerinti EK-típusjóváhagyást meg kell adni.

3.2. Az EK-típusbizonyítvány mintája a 2. függelékben található.

3.3. A 70/156/EGK irányelv VII. mellékletével összhangban a fényvisszaverők valamennyi jóváhagyott típusa jóváhagyási számot kap. Ugyanazon tagállam nem adhat a fényvisszaverők több típusára azonos jóváhagyási számot.

3.4. Fényvisszaverőt és egyéb lámpákat tartalmazó valamely világító- és fényjelzőeszköz-típus EK-alkatrésztípus-jóváhagyásának kérelmezése esetén, egyetlen EK-alkatrésztípus-jóváhagyási szám adható, feltéve hogy a fényvisszaverő megfelel ezen irányelv követelményeinek, és hogy az EK-alkatrésztípus-jóváhagyási kérelem tárgyát képező világító- és fényjelző eszköz részét képező egyéb lámpák mindegyike megfelel a rá vonatkozó egyedi irányelvben foglalt előírásoknak.

4. EK-ALKATRÉSZTÍPUS-JÓVÁHAGYÁSI JEL

4.1. Minden olyan fényvisszaverőn, amely megfelel az ezen irányelv alapján jóváhagyott típusnak, a 2.1. pontban említett jelzések mellett az EK-alkatrésztípus-jóváhagyási jelet is fel kell tüntetni.

4.2. E jel a következőkből áll:

4.2.1. egy téglalapba foglalt "e" betű, melyet az alkatrésztípus-jóváhagyást megadó tagállam megkülönböztető betű(i) vagy száma követ(nek):

1 – Németország esetében

2 – Franciaország esetében

3 – Olaszország esetében

4 – Hollandia esetében

5 – Svédország esetében

6 – Belgium esetében

9 – Spanyolország esetében

11 – Egyesült Királyság esetében

12 – Ausztria esetében

13 – Luxemburg esetében

17 – Finnország esetében

18 – Dánia esetében

21 – Portugália esetében

23 – Görögország esetében

IRL – Írország esetében;

4.2.2. a téglalap alakú keret közelében a 70/156/EGK irányelv VII. mellékletében említett típus-jóváhagyási szám 4. szakasza szerinti "alap-jóváhagyási szám", amely előtt két számjegy áll, a 76/757/EGK irányelvnek az EK-típusjóváhagyás megadásának időpontja szerinti legutóbbi főbb műszaki módosításához rendelt folyószámot jelölve. Ezen irányelvben a folyószám 02;

4.2.3. kiegészítő jelzés az alábbiak szerint:

4.2.3.1. "I. A.", "III. A." vagy "IV. A." azon osztályok jelzésére, amelyekbe a fényvisszaverőket jóváhagyásuk során besorolják.

4.3. Az EK-alkatrésztípus-jóváhagyás jelét úgy kell a fényvisszaverő fénykibocsátó felületére rögzíteni, hogy az még a fényvisszaverő járműre történő szerelése után is jól olvasható és letörölhetetlen legyen.

4.4. Az EK-alkatrésztípus-jóváhagyás jelére a 3. függelék 1. ábrája mutat példákat.

4.5. Ha a fenti 3.4. pontban foglaltak szerint, fényvisszaverőt és egyéb lámpákat tartalmazó világító- és fényjelző eszköz valamely típusára egyetlen EK-alkatrésztípus-jóváhagyási számot adnak ki, úgy lehetőség van egyetlen EK-alkatrésztípus-jóváhagyási jel feltüntetésére, amely a következőkből áll:

4.5.1. egy téglalapba foglalt "e" betű, melyet az alkatrésztípus-jóváhagyást megadó tagállam megkülönböztető betű(i) vagy száma követ(nek) (ld. 4.2.1. pont);

4.5.2. az alap-jóváhagyási szám (ld. 4.2.2. pont első mondatának első része);

4.5.3. szükség esetén az előírt nyíljelzés, amennyiben az a lámpaegység egészére vonatkozik.

4.6. E jel bárhol feltüntethető a csoportosított, kombinált vagy összeépített lámpákon feltéve, hogy:

4.6.1. e jel a lámpák beépítését követően is látható;

4.6.2. a csoportosított, kombinált vagy összeépített lámpák egyetlen fényáteresztő alkatrésze sem távolítható el úgy, hogy egyidejűleg a jóváhagyási jel ne mozdulna el a helyéről.

4.7. Minden olyan lámpa azonosító jelzését, amely megfelel azon mindenkori irányelvnek, amely alapján az EK-alkatrésztípus-jóváhagyás történt, a folyószámmal (ld. a 4.2.2. pont első mondatának második része), valamint szükség esetén a "D" betűvel és az előírt nyíljelzéssel kell feltüntetni:

4.7.1. vagy a megfelelő fénykibocsátó felületen;

4.7.2. vagy oly módon csoportosítva, hogy a csoportosított, kombinált vagy összeépített lámpák mindegyike egyértelműen azonosítható legyen.

4.8. E jel alkotórészei nem lehetnek kisebbek azon legkisebb méreteknél, amelyeket az egyedi jelek vonatkozásában azon különféle irányelvek határoznak meg, amelyek alapján az EK-alkatrésztípus-jóváhagyást megadták.

4.9. Más lámpákkal csoportosított, kombinált vagy összeépített lámpa EK-alkatrésztípus-jóváhagyási jelének példáit a 3. függelék 2. ábrája mutatja be.

5. TÍPUSMÓDOSÍTÁSOK ÉS A JÓVÁHAGYÁSOK MÓDOSÍTÁSA

5.1. Az ezen irányelv alapján jóváhagyott típus módosításai esetén a 70/156/EGK irányelv 5. cikkének rendelkezéseit kell alkalmazni.

5.2. Amennyiben a típusjóváhagyást a csak színében eltérő fényvisszaverőre terjesztik ki, úgy az ilyen – a fenti 1.3.1.2. ponttal összhangban benyújtott – egyéb színmintáknak csak a kolorimetriás előírásoknak kell megfelelniük. A többi vizsgálatot nem kell megismételni.

E pont a IV. A. osztályba sorolt fényvisszaverőkre nem vonatkozik.

6. GYÁRTÁSMEGFELELŐSÉG

6.1. Az általános szabály az, hogy a gyártásmegfelelőséget biztosító intézkedéseket a 70/156/EGK irányelv 10. cikkében megállapított rendelkezésekkel összhangban kell meghozni.

6.2. Mechanikai és mértani értelemben a megfelelőség akkor tekinthető kielégítőnek, ha az eltérések nem haladják meg a gyártással elkerülhetetlenül együtt járó eltérések mértékét.

6.3. A gyártásmegfelelőség nem kérdőjelezhető meg, ha a szúrópróbaszerűen kiválasztott mintadarabokon végrehajtott összes fénymérés az előírt értékek legalább 80 %-ának megfelel.

6.4. Amennyiben a 6.3. pontban megállapított feltétel nem teljesül, úgy öt gyártási egységből további egy-egy mintát kell véletlenszerűen kiválasztani. A fénymérések minden típusa átlagának meg kell felelnie az előírt értékeknek, és egyetlen mért érték sem lehet az előírt érték 50 %-ánál kisebb.

1. függelék

A következő információkat – adott esetben – három példányban kell benyújtani, a csatolt dokumentumok tartalomjegyzékével együtt. A rajzokat megfelelő méretarányban és kellő részletességgel A4-es méretű lapon vagy A4-es méretűre összehajtva kell ábrázolni. Az esetleg mellékelt fényképeknek megfelelően részleteseknek kell lenniük.

Ha a rendszerek, az alkatrészek vagy az önálló műszaki egységek elektronikus vezérléssel vannak ellátva, úgy azok teljesítményadatait közölni kell.

0. ÁLTALÁNOS ADATOK

0.1. Márka (a gyártó kereskedelmi neve):

0.2. Típus és kereskedelmi megnevezés(ek):

0.5. A gyártó neve és címe:

0.7. Alkatrészek és önálló műszaki egységek esetében az EK-jóváhagyási jel helye és feltüntetésének módja:

0.8. Az összeszerelő üzem(ek) címe(i):

1. A SZERKEZET LEÍRÁSA:

1.1. A szerkezet típusa:

1.1.1. A szerkezet funkciója (funkciói);

1.1.2. A szerkezet besorolási kategóriája vagy osztálya;

1.1.3. A kibocsátott vagy visszavert fény színe.

1.2. Kellően részletes rajz(ok) a szerkezettípus azonosításához, amely(ek) feltünteti(k):

1.2.1. hogy a szerkezetet milyen mértani helyzetben kell felszerelni a járműre (ez nem vonatkozik a hátsó rendszámtábla-megvilágító lámpákra);

1.2.2. a vizsgálatok során referenciatengelynek tekintett megfigyelési tengelyt (vízszintes szög H = 0°, függőlegesen mért magassági szög V = 0°), valamint azon pontot, amelyet az említett vizsgálatoknál referencia-középpontnak kell tekinteni (ez nem vonatkozik a fényvisszaverőkre és a hátsó rendszámtábla-megvilágító lámpákra);

1.2.3. az EK-alkatrésztípus-jóváhagyási jel tervezett helyét;

1.2.4. a hátsó rendszámtábla-megvilágító lámpák esetében azon mértani helyzetet, amely szerint a lámpát a rendszámtábla tervezett helyéhez képest fel kell szerelni, valamint a megfelelően megvilágított terület körvonalait;

1.2.5. a fényszórók és az első ködlámpák esetében a lámpák elölnézetét a lencsék bordázatának részletes feltüntetésével – adott esetben – és a keresztmetszetet.

1.3. Rövid műszaki leírás, amely a nem-cserélhető fényforrással ellátott lámpák kivételével elsősorban az előírt fényforrások azon kategóriáját vagy kategóriáit ismerteti, amely(ek)nek meg kell felelni(ük) a 76/761/EGK irányelvben felsorolt kategóriák legalább egyikének (ez nem vonatkozik a fényvisszaverőkre).

1.4. Különleges információk:

1.4.1. A hátsó rendszámtábla-megvilágító lámpák esetében nyilatkozat arról, hogy a szerkezet rendeltetése szerint széles, magas vagy egyszerre széles és magas rendszámtábla megvilágítására szolgál;

1.4.2. A fényszórókkal kapcsolatban:

1.4.2.1. tájékoztatás arról, hogy a fényszóró tompított és távolsági fénynyaláb előállítására egyaránt szolgál, vagy a kétféle fény közül csak az egyiket képes előállítani;

1.4.2.2. tompított fényszóró esetén tájékoztatás arról, hogy bal és jobb oldali közlekedésre egyaránt alkalmas, vagy a kettő közül csak az egyikre;

1.4.2.3. ha a fényszóró állítható tükörrel van felszerelve, úgy a fényszóró szerelési helyzetének (helyzeteinek) feltüntetése a talajhoz és a jármű hosszirányú szimmetriasíkjához képest, amennyiben a fényszóró csak e pozíció(k)ban történő használatra szolgál.

1.4.3. A helyzetjelző lámpákkal, a féklámpákkal és az irányjelzőkkel kapcsolatban:

1.4.3.1. a szerkezet használható-e két azonos kategóriájú lámpából álló szerelvényben;

1.4.3.2. a két fényerőfokozattal működő szerkezetek esetében (féklámpák és 2b kategóriájú irányjelzők) elrendezési ábra és a két fényerőszintet biztosító rendszer jellemzőinek leírása.

1.4.4. A fényvisszaverők vonatkozásában a fényvisszaverő optikai egység anyagának műszaki leírását tartalmazó rövid ismertető.

1.4.5. A tolatólámpák vonatkozásában nyilatkozat arról, hogy az alkatrészt kizárólag párban kívánják-e a járművön elhelyezni.

2. függelék

EK-TÍPUSBIZONYÍTVÁNY

A hatóság bélyegzője

Tájékoztatás – a legutóbb a(z)…/…/EK irányelvvel módosított…/…/EGK irányelvre való tekintettel – jármű/alkatrész/önálló műszaki egység [1]

- típusjóváhagyásáról [2],

- típusjóváhagyásának meghosszabbításáról [3],

- típusjóváhagyása kiadásának megtagadásáról [4],

- típusjóváhagyásának visszavonásáról [5].

A típusjóváhagyás száma:

A meghosszabbítás indoka:

I. RÉSZ

0.1. Márka (a gyártó kereskedelmi neve):

0.2. Típus és kereskedelmi megnevezés(ek):

0.3. A típus azonosító jelei, ha fel vannak tüntetve a járművön/alkatrészen/önálló műszaki egységen [6], [7]:

0.3.1. E jelek elhelyezése:

0.4. Járműkategória [8], [9]:

0.5. A gyártó neve és címe:

0.7. Alkatrészek és önálló műszaki egységek esetében az EK-jóváhagyási jel helye és feltüntetésének módja:

0.8. Az összeszerelő üzem(ek) címe(i):

II. RÉSZ

1. Kiegészítő információk (adott esetben): lásd a Függeléket

2. A vizsgálatok elvégzéséért felelős műszaki szolgálat:

3. A vizsgálati jegyzőkönyv kelte:

4. A vizsgálati jegyzőkönyv száma:

5. Megjegyzések (adott esetben): lásd a Függeléket

6. Hely:

7. Dátum:

8. Aláírás:

9. A jóváhagyó hatóságnál elhelyezett információs csomag tartalomjegyzéke – amely kérésre hozzáférhető – mellékelve.

1. KIEGÉSZÍTŐ INFORMÁCIÓK

1.1. Az egyes lámpák vonatkozásában (adott esetben) fel kell tüntetni:

1.1.1. A készülék(ek) kategóriája (kategóriái):

1.1.2. A fényforrások száma és kategóriái (ez a fényvisszaverőkre nem vonatkozik) [10]

1.1.3. A kibocsátott vagy visszavert fény színe:

1.1.4. A jóváhagyás kizárólag tartalék-alkatrészként való felhasználásra szól már üzembe helyezett járműveken: igen/nem [11]

1.2. A világító- vagy fényjelző készülékek bizonyos típusaira vonatkozó különleges információk

1.2.1. Fényvisszaverők esetén: önálló alkatrész/szerelvény részét képező alkatrész [12]

1.2.2. A hátsó rendszámtábla-megvilágító lámpa esetén: magas/széles rendszámtábla megvilágítására szolgáló lámpa [13]

1.2.3. Fényszóró esetén: ha állítható lencsével van felszerelve, úgy a fényszóró szerelési helyzete(i) a talajhoz és a jármű hosszirányú szimmetriasíkjához képest, amennyiben a fényszóró csak e pozíció(k)ban való használatra szolgál:

1.2.4. Tolatólámpák esetén: párban kerül felszerelésre a járművön: igen/nem [14]

5. MEGJEGYZÉSEK

5.1. Rajzok

5.1.1. A hátsó rendszámtábla-megvilágító lámpák esetén: a csatolt… sz. ábrán látható a rendszámtábla tervezett helyéhez viszonyított felszerelési helyzet, valamint a megfelelően megvilágított terület körvonala;

5.1.2. Fényvisszaverők esetén: a csatolt… sz. ábrán látható a készülék járműhöz viszonyított felszerelési helyzete;

5.1.3. Minden egyéb világító- és fényjelző berendezés esetén: a csatolt… sz. ábrán látható a készülék járműhöz viszonyított felszerelési helyzete, valamint referenciatengelye és referencia-középpontja.

5.2. Fényszórók esetén: a vizsgálat során alkalmazott üzemmód (a 76/761/EGK irányelv I. mellékletének 5.2.3.9. pontja):

3. függelék

PÉLDÁK AZ EK-ALKATRÉSZTÍPUS-JÓVÁHAGYÁSI JELRE

+++++ TIFF +++++

A fent látható EK-alkatrésztípus-jóváhagyási jellel ellátott készülék az I. A. osztályba sorolt fényvisszaverő, amelynek típusjóváhagyása Németországban (e1) történt, ezen irányelv szerint (02) és az 1471-es alap-jóváhagyási szám alatt.

+++++ TIFF +++++

+++++ TIFF +++++

+++++ TIFF +++++

Megjegyzés:

A típusjóváhagyás jelének három példája – az "A", "B" és "C" minta – a világító- és fényjelző készülékek jelölésének három lehetséges változatát mutatja be, amelyeken két vagy több lámpa a csoportosított, kombinált vagy összeépített lámpák azonos egységének részét képezi. E jóváhagyási jel azt mutatja, hogy a készüléket Németországban (e1) hagyták jóvá az 1712-es alap-jóváhagyási szám alatt, és a következőket foglalja magába:

A 76/757/EGK irányelvvel összhangban jóváhagyott, az I. A. osztályba sorolt fényvisszaverő, 02-es sorszám;

A 76/759/EGK tanácsi irányelvvel összhangban (HL L 262., 1976.9.27., 71. o.) jóváhagyott, a 2a kategóriába sorolt hátsó irányjelző, 01-es sorszám;

A 76/758/EGK tanácsi irányelv (HL L 262., 1976.9.27., 54. o.) II. mellékletével összhangban jóváhagyott piros hátsó helyzetjelző lámpa (R), 02-es sorszám;

A 77/538/EGK tanácsi irányelvvel összhangban jóváhagyott hátsó ködlámpa (F), 00-ás sorszám;

A 77/539/EGK tanácsi irányelvvel (HL L 220., 1977.8.29., 60. o.) összhangban jóváhagyott hátrameneti lámpa (AR), 00-ás sorszám;

A 76/758/EGK irányelv II. mellékletével összhangban jóváhagyott, két fényerőfokozattal működő féklámpa (S2), 02-es sorszám;

A 76/760/EGK tanácsi irányelvvel (HL L 262., 1976.9.27., 85. o.) összhangban jóváhagyott hátsó rendszámtábla-megvilágító lámpa (L), 00-ás sorszám.

II. MELLÉKLET

HATÁLY ÉS MŰSZAKI KÖVETELMÉNYEK

1. HATÁLY

Ezen irányelv a gépjárművek és pótkocsijaik fényvisszaverőire vonatkozik.

2. MŰSZAKI KÖVETELMÉNYEK

2.1. A műszaki követelményeket a 2., 6. és 7. bekezdés, valamint az Egyesült Nemzetek Európai Gazdasági Bizottsága (UN-ECE) által kiadott 3. sz. előíráshoz – amely az alább felsorolt dokumentumok konszolidált változatát tartalmazza – tartozó 1. és 4-15. mellékletek részletezik:

- a módosítások 01-es és 02-es sorozata [1];

- 1. sz. Kiegészítés a módosítások 02-es sorozatához [2];

- 2. sz. Kiegészítés a módosítások 02-es sorozatához [3];

- 3. sz. Kiegészítés a módosítások 02-es sorozatához [4],

az alábbi kivételekkel:

2.1.1. Amennyiben az utalásokban "48. számú előírás" szerepel, ezt "76/756/EGK irányelvként" kell értelmezni.

"

[1] A nem kívánt rész törlendő.

[2] A nem kívánt rész törlendő.

[3] A nem kívánt rész törlendő.

[4] A nem kívánt rész törlendő.

[5] A nem kívánt rész törlendő.

[6] A nem kívánt rész törlendő.

[7] Ha a típusazonosító jelek az e típusbizonyítvány szerinti jármű-, alkatrész-, vagy önálló műszaki egységtípus leírása szempontjából nem releváns karaktereket tartalmaznak, úgy az ilyen karakterek helyett a "?" szimbólumot kell a dokumentációban szerepeltetni (pl. ABC??123??).

[8] A nem kívánt rész törlendő.

[9] A 70/156/EGK irányelv II. mellékletében meghatározott módon.

[10] A nem-cserélhető fényforrással ellátott lámpák vonatkozásában: kérjük közölni a fényforrások számát és együttes watt-teljesítményét.

[11] A nem kívánt rész törlendő.

[12] A nem kívánt rész törlendő.

[13] A nem kívánt rész törlendő.

[14] A nem kívánt rész törlendő.

[1]

[2]

[3]

[4] TRANS/WP29/446.

--------------------------------------------------